《春风袅娜·惺樵嗜女剧，尤倾倒于秦凤云者。值其去，用冯云月韵赋词，意属眷眷，次韵慰之》
清代·夏孙桐

羡倾城一顾，万斛销愁。将落拓，换温柔。话霓裳总觉，万花无色，绕梁余韵，长在心头。

凤去台空，云飘衣想，正是忺春春不留。海上成连憯天远，门前崔护怅烟收。

笑我吴儿木石，秋娘未识，歌场冷、欲赴还休。风如剪，月如毬。

连番负了，佳约绸缪。罢瑟清湘，望虚峰碧，散花万丈，迹胜香稠。

知音非偶，盼重来声价，红毹影靓，同觑帘钩。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。